lflage/wiki-talks huggingface dataset:
Քննարկում:Իլհամ Ալիև

message: Սիրելի Վիքիփեդիացիներ՝ Իլհամին մականունին ուղղագրությունը ինձ շփոթում է: Ինչպե՞ս նախնտրում եք գրվի՝ Ալիեւ, Ալիև կամ Ալիեվ: Google search ըրի երեք ուղղագրությունները եւ նա ցույց կուտա 5,520 results Ալիեւի համար, 5,460 results Ալիեվի համար եւ 4,280 results Ալիև ի համար: Այն պատճառավ իբրև Իլհամ Ալիեւ գրել եմ: Կարծիքնե՞ր: Շնորհակալություն՝ - Ֆետայի 18:39, 8 Դեկտեմբերի 2007 (UTC)
replies: text: Ես կարծում եմ, որ հենց Ալիև էլ պետք է լինի։ Վազգեն 03:21, 9 Դեկտեմբերի 2007 (UTC)
replies: text: :Արևելահայերենում (բարեփոխված ուղղագրությամբ) «Ալիեւ» ձևը ճիշտ չէ, քանի որ «ւ» տառը այբուբենում չկա, փոխարենը օգտագործվում է «և»։ Սակայն Տվյալ դեպքում սա կարող է համարվել այլ լեզվից փոխառություն, որտեղ «եվ» ուղղագրությունը պահպանվում է։ Այսպիսով կա՛մ «Ալիև» պետք է լինի, կա՛մ «Ալիեվ» (վերջին ձևը ավելի հաճախ է օգտագործվում լրատվամիջոցներում)։ Ես ինքս կնախընտրեի «Ալիեվ» ձևը։ ― Teak 17:14, 9 Դեկտեմբերի 2007 (UTC)
replies: text: ::Շնորհակալ եմ ձեր կարծիքներին: Կարծում եմ որ համամիտ եմ Teak-ին բացատրություններին հետ, հատկապես որ Ինթերնեթի վրա ավելի գործածվում է Ալիեվ: - Ֆետայի 05:24, 15 Դեկտեմբերի 2007 (UTC)
replies: text: ::: Նորություն չէ, որ լրատվամիջոցները հաճախ կոպիտ լեզվական սխալներ են թույլ տալիս իրենց հրապարակումներում (դա բազմիցս հաստատել են նաև մի շարք լեզվաբաններ), հետևաբար դրանցով առաջնորդվելը ճիշտ չէ։ Ըստ հայերենի ուղղագրության՝ բառամիջում և բառավերջում «եվ» լսելիս միշտ գրվում է «և», նույնիսկ օտար անունների դեպքում։ Միայն բառասկզբում է գրվում «եվ» տառակապակցությամբ (Եվրոպա, Եվա)։ Իսկ բառամիջում ու բառավերջում «և»–ի փոխարեն գրվում է «եվ» միայն հետևյալ դեպքերում. ա) եթե «է» հնչյունից հետո լսվող «վ»–ն մի ուրիշ բառի սկզբնատառն է (տարեվերջ – տարի–ա–վերջ), բ) բառի վանկատման ժամանակ (բա–րե–վել), գ) «եվ»–ով սկսվող հատուկ անուններից կազմված բառերում (համաեվրոպական, արևմտաեվրոպական)։ Հիմնվելով վերոհիշյալ կանոնների վրա՝ «Ալիև» անունը չի կարող «Ալիեվ» գրվել։ Ի դեպ, ասածս ճշտված է նաև ուղղագրական բառարաններով։ Վազգեն 15:52, 15 Դեկտեմբերի 2007 (UTC)
replies: text: ::::Հմմմմ... լրատվամիջոցներին ապավինելու թերության հետ իհարկե համաձայն եմ։ Ուղղագրության կանոններին է՜լ։ Փորձում էի գտնել ուրիշ «-եվ»-ով ագանուն, որը լավ հայտնի կլինի, ուստի նաև բազմիցս թարգմանված։ Այն ժամանակ մտքիցս թռել էր, սակայն հիմա «Բրեժնև»-ի օրինակը ևս խորհրդավոր է։ Բայց արտասահմանյան հատուկ անունների փոխառման հետ կապված որոշ վերապահումներ ունեմ։ Իմ «Աշխարհագրական անունների բացատրական բառարանում» (1969 թ., Կամսար Ավետիսյանի խմբագրությամբ) օրինակ Северский Донец գետի հայերեն տարբերակը բերված է որպես «Սեվերսկի Դոնեց»։ Ընդ որում այս անվանման ստուգաբանությունը գալիս է Северяне ցեղի անվանումից, և «վ»-ն արմատի սկզբնատառ չի կարող համարվել։ Եվ բազում այլ հատուկ անվանումների հայերեն տարբերակները գրվում են «և»-ով (Սարաևո, Դևիսի նեղուց, և այլն)։ Միգուցե և տառասխալ է... ― Teak 16:38, 15 Դեկտեմբերի 2007 (UTC)
replies: text: :::::Քո նայած բառարանները գուցե հին են, ու էն ժամանակ նման հարցերը դեռ հստակ որոշված չէին, դրա համար մի տեղ կարող է «եվ»–ով ձևը հանդիպեր, մի ուրիշ տեղ՝ «և»–ով։ Իսկ իմ բառարանը վերջին տարիներին լույս տեսած բառարան է։ Ենթադրում եմ, որ դա է պատճառը․․․Վազգեն 17:14, 15 Դեկտեմբերի 2007 (UTC)
thread_title:  Անունի ուղղագրություն
Վիքիպեդիայի քննարկում:Ադմինիստրատոր

message: Առաջարկում եմ "յուզեռ" բառը փոխարինել "գործածող" հայկական բառով: Hovik 16:06, 3 Հունվարի 2008 (UTC)
thread_title:  յուզեռ 

message: Իսկ ինչու՞ մեկ վայրկյանի ընթացքում, մի մասնակցի կողմից, ամբողջովին ջնջվեց ադմինի, սևով գրված պարտականությունները: Այդ ի՞նչ իրավունքով: Վանդալությու՞ն է: Չհասկացա ուղղակի: Զարմանում եմ, որ այս նախագծում, ով ինչ ուզում, երբ ուզում անում է և դրա համար ոչինչ չի ստանում: Եվ սա դեռ Վիքիպե՞դիա է կոչվում: Բացատրեք, ինչու և ինչպես ջնջվեց ադմինի կանոնակարգը: Hovhannes 06:16, 1 Օգոստոսի 2012 (UTC)
replies: text: Ձեզ խորհդարանում բացատրվեց որ այդ գրվածը չունի ոչ մի ուժ, դրա պատճառով էլ ջնջեցի։ Իսկ ինչպեսը․․․ մկնիկով ընտրեցի տեքստը ու սեղմեցի «delete» կոճակը։ Իսկ ձեզ ավելի էմոցիոնալ ուժ հաղորդելու համար հայտնեմ նաև, որ այդ նույն տեքստը ավելացրել էր նույնպես միայն մեկ մասնակից։ Իսկապե՜ս, ով ի՛նչ ուզում անում է, սկի ադմինների հեղինակությունն էլ չեն հարգում ;) ― Teak (talk) 06:29, 1 Օգոստոսի 2012 (UTC)
thread_title:  Ադմինի պարտականությունները 

message: 2015 թվականի հուլիսի 13-ին ավելացվել են 7 կետեր ու ենթակետեր, որոնք ամրագրվել են Վիքիհամայնքի համաձայնությամբ։ Քվեարկությունը տեղի է ունեցել 2015 թվականի հունիսի մեկից հուլիսի մեկը  --Հայկ (արաբագետ) 15:14, 13 Հուլիսի 2015 (UTC)
thread_title:  Նոր հավելումներ 

message: Բարև, առաջարկում եմ «Նրանց որոշմամբ ավելի փոքր տույժեր նույնպես կարող են կիրառվել խնդրահարույց ադմինների համար, ներառյալ՝ նրանց կողմից որոշակի լիազորությունների իրականացման սահմանափակումը։ Ադմինի ստատուսը հեռացնելու տեխնիկական հնարավորությունը ստյուարդների մոտ է։» մասը փոխարինել «Ներկայումս ադմինիստրատորները կարող են զրկվել իրենց դրոշակից Վիքիպեդիա:Ադմինիստրատորի իրավունքների դիմումներ էջում արված քննարկումների արդյունքում ընդունված որոշման հիման վրա:»-ով--ԱշոտՏՆՂ (քննարկում) 16:42, 4 Սեպտեմբերի 2015 (UTC)
thread_title:  Ադմինի կողմից իրավասությունների չարաշահումը 

message: Առաջարկում եմ ադմինիստրատորը վերանվանել հայերեն համարժեք վարիչ բառով։ Mtahog (քննարկում) 21:16, 21 Նոյեմբերի 2018 (UTC)
thread_title:  Վերանվանել
Քննարկում:Ինտերնացիոնալ (օրհներգ)

message: Առաջարկում եմ տեղափոխել երգի տեքստերն Վիքիաղբյուր։
--Ալեքսեյ Չալաբյան a.k.a. Xelgen 00:56, 29 Մարտի 2008 (UTC)
replies: text: Համաձայն եմ, մանավանդ որ` որակումները ոչ հանրագիտարանային տարրեր ունեն: Ashot Gabrielyan 09:24, 31 Դեկտեմբերի 2010 (UTC)
thread_title:  Առաջարկում եմ տեղափոխել
Քննարկում:Ֆրանսիում

message: «Ֆրասիում» թե՞ «Ֆրանցիում»
Համարյա համոզված եմ որ երկրորդ տարբերակն է։
--Ալեքսեյ Չալաբյան a.k.a. Xelgen 20:41, 30 Մարտի 2008 (UTC)
replies: text: Մոտս ունեմ 1961 թվականի քիմիայի հայերեն դասագիրք։ Այնտեղ ֆրանսիում է գրված։ Բացի դրանից, տրամաբանորեն էլ պետք է այդպես լիներ, քանի որ այդ տարրը ֆրանսիացի գիտնական է հայտնաբերել և Ֆրանսիայի պատվին է այդ անունը տվել։ Վազգեն 21:16, 20 Հոկտեմբերի 2009 (UTC)
replies: text: : Հա, իրոք որ տրամաբանական է։ --Ալեքսեյ Չալաբյան a.k.a. Xelgen քննարկումները 21:39, 20 Հոկտեմբերի 2009 (UTC)
thread_title:  Անվանումը
Քննարկում:Ֆրիցլյան գործ

message: Ըստ էության այս էջի նպատակը ոչ թե անձի մասին տեղեկությունն տալն է, այլ եղելության։ Ուստի, կարծում եմ, գուցե ավելի ճիշտ կլիներ վերանվանել այս հոդվածը «Ֆրիցլյան դատավարություն», «Ֆրիցլյան գործ» կամ մեկ այլ բան,ինչպես դա արդեն արել են այլ վիկիներ։ Կա՞ն կարծիքներ։ --Vacio 18:15, 8 Մայիսի 2008 (UTC)
replies: text: Համամիտ եմ քեզ հետ։ Վազգեն 18:43, 8 Մայիսի 2008 (UTC)
Շնորհակալություն արագ արձագանքի համար։ Իսկ ձեր կարծիքով, ինչպե՞ս կարելի է վերանվանել այն։ --Vacio 20:32, 8 Մայիսի 2008 (UTC)

text: Ես առաջարկում եմ «Ֆրիցլյան գործ»ի վերանվանել։- Ֆետայի 00:22, 10 Մայիսի 2008 (UTC)
Բարեկամներ, այնուամենայնիվ նորից անդրադառնամ այս (զազրելի) թեմային. իսկ գուցե «Ֆրիցլյան բռնարարք» անվանե՞նք։ Նկատի ունենալով, որ այս բռնարարքը ներառում է առնվազն հետևյալը.
* Փոքր հասակից ճնշել և խստությամբ վարվել իր երեխաների, այդ թվում Էլիզաբեթի հետ. բռնություն անչափահասների նկատմամբ (child abuse)
* Սեռական բռնություն 11-ամյա աղջկա նկատմամբ. մանկապղծություն  (paedphile)
* արյունապղծություն
* բռնաբարություն
* բանտարկություն (Էլիզաբեթին և երեք երեխաներին)
* ինչպես նաև բազմաթիվ այլ բռնություններ, ինչպես օրինակ Էլիզաբեթի բանտարկված երեխաներին սպառնալ գազով խեղդել, եթե նրանք փորձեն փախչել (այս մասին դեռ կնշվի հոդվածում...)
Ինչպես տեսնում եք, սխալվում են նրանք, որոնք այս հանցագործությունների շարքը կոչում են «Fritzl incest case» կամ նման մեկ այլ բան։ Կանխավ շնորհակալություն արձագանքի համար։ --Vacio 10:05, 10 Մայիսի 2008 (UTC)

text: «Ֆրիցլյան բռնանարարք» անվանումը կարող  հասկացվել որպես մի հատուկ բռնարարքի ձև, որը կոչվում է Ֆրիցլյան։ Միգուցե անվանենք «Ֆրիցլի բռնարարքի դատավորությո՞ւն»։ Վազգեն 14:06, 10 Մայիսի 2008 (UTC)
thread_title: Վերանվանո՞ւմ

message: Computerjoe 13:31, 9 Ապրիլի 2009 (UTC)
thread_title:  [[:meta:Wikimedia_Forum#Censorship_of_Josef_Fritzl.27s_name_at_dewiki]]
Քննարկում:Սիրուշո

message: Բարեկամներ, հատատ համոզված չեմ, սակայն կարծում եմ, եթե Eurovision-ը կազմված է Europe + Vision բառերից, ապա հայերենում էլ պետք է լինի նույն տրամաբանությամ՝ Եվրոպա + տեսիլ  = Եվրոտեսիլ։ Ամեն դեպքում հաջողություն մեր սիրելի երգչուհո՛ւն։ --Vacio 10:41, 23 Մայիսի 2008 (UTC)
replies: text: Մասնագետի հետ խորհրդակցելուց հետո պարզեցի, որ ճիշտ տարբերակը Եվրատեսիլն է, քանի որ տվյալ դեպքում ա–ն հոդակապ է, օրինակ՝ նույն սկզբունքով գրում ենք էլեկտրաէներգիա, ոչ թե էլէկտրոէներգիա։ Վազգեն 12:38, 23 Մայիսի 2008 (UTC)
replies: text: :Շնորհակալություն, ես հիմա ետ կշրջեմ։ Իսկ ինձ թվում էր ռուսերենի ազդեցությամբ է «ո»-ն «ա» դարձել...--Vacio 13:23, 23 Մայիսի 2008 (UTC)
thread_title:  Եվրո-, թե՞ Եվրա- տեսիլ
Քննարկում:Քելե Քելե

message: Արդյո՞ք արժե պահել քնաերգությունը Վիքիփեդիայում։ --Ալեքսեյ Չալաբյան a.k.a. Xelgen 22:52, 30 Մայիսի 2008 (UTC)
thread_title:  Քնաներգությո՞ւն
Կատեգորիայի քննարկում:Իրանահայեր

message: Ստեղծեցի պարսկահայեր կատեգորիան, և նկատեցի որ արդեն գույթւուն ունի Իրանահայեր կատեգորիան։
Առօրյաում «պարսկահայ» ավելի շատ են օգտագործվում։ 
Սակայն ոնց եք կարծում ո՞րն է ավելի ճիշտ, և որն է ավելի շատ գործածելի։
--Ալեքսեյ Չալաբյան a.k.a. Xelgen 13:01, 18 Հունիսի 2008 (UTC)
replies: text: Կարծում եմ նախընտրելի է «պարսկահայեր», քանի որ սա նաև կընդգրկի պատմական Պարսկաստանի Կայսրության հայկական համայնքի անդամներին։ ― Teak 21:38, 18 Հունիսի 2008 (UTC)
thread_title:  Պարսկահայեր/Իրանահայեր
Քննարկում:Հայ-ադրբեջանական ռազմական բախում (մարտ, 2008)

message: Արդյոք ավելի ճիշտ չէ՞ հոդվածը վերանվանել, 2008-ի Մարդակերտյան ինքնապաշտպանություն կամ նման մի բան, քանի որ տվյալ դեպքում ոչ թե երկու կողմերը իրար են բախվել, այլ մեկը հարձակվել է մյուսը պաշտպանվել։ --Վաչագան 07:26, 22 Հունիսի 2008 (UTC)
replies: text: Չեզոք տեսակետ:--Պանդուխտ 17:42, 19 Հունիսի 2010 (UTC)

message: This article is pure propaganda. There is no neutrality --Verman1 14:02, 14 Նոյեմբերի 2011 (UTC)
replies: text: Thank you for your comment. But, what is exactly propaganda? My impression is that the article is well-written. --vacio 14:33, 14 Նոյեմբերի 2011 (UTC)
thread_title:  Propaganda
Քննարկում:Հասան-Ջալալյաններ

message: Եթե Դոփին եւ Խորիշահը եղել են քույրեր՝ Զաքարե Զաքարյանի դուստրերը, Իվանեի եւ Սարգսի քույրերը, ապա ինչպե՞ս է Դոփին եղել Հասան I կինը, Խորիշահը՝ նրա թոռ Հասան-Ջալալի:
replies: text: Ողջույն, շնորհակալություն Ձեր հետաքրքրույթյան համար։ Այստեղ մի փոքր շփոթմունք կա։ Դոփին և Խորիշահը իսկապես եղել են քույրեր՝ Զաքարյանների նշանավոր տոհմից։ Սակայն Դոփին ամուսնացել է Ծարա (կամ Վերին-Խաչենի) իշխան Հասան Ա-ի հետ, իսկ Խորիշահը՝ Ներքին-Խաչենի իշխան Վախթանգ Տանգիկի։ Խորիշահը ոչ թե Հասան-Ջալալի կինն է եղել, այլ մայրը։ Նույնպես և Հասան-Ջալալի պապ Հասան Մեծը (Ներքին Խաչենի իշխան) չպետք է շփոթել Վերին Խաչենի իշխան Հասան Ա-ի հետ։ Ավելի մանրամասն ընթերցեք Խաչենի իշխանական տուն հոդվածում։ --Vacio 15:14, 4 Սեպտեմբերի 2008 (UTC)

message: Շնորհակալություն   մեկնաբանության  համար: Փաստորեն Հասան-Ջալալի  տոհմաբանությունը այսպիսին է.
*Վախթանգ Սակառ (Վախթանգ Ա) /կինը՝ Շուշիկ/→ Հասան-Ջալալի պապ Հասան Մեծի հայրն է
*Հասան Մեծ /կինը՝ Մամքան/ → Վախթանգ Տանգիկի հայր, Հասան-Ջալալի պապ
*Վախտանգ Տանգիկ   /կինը՝ Խորիշահ/ → Հասան-Ջալալի հայր
replies: text: Այո, ճիշտ այդպես։ Համենայն դեպս ըստ Բագրատ Ուլբաբյանի «Խաչենի իշխանությունը» աշխատության, որից այստեղ օգտվել ենք։ --Vacio 06:30, 9 Սեպտեմբերի 2008 (UTC)
thread_title:  Հասան-Ջալալի տոհմաբանությունը 

message: Հոդվածում տեղադրված եղեկաքարտում նշված է, որ Հասան Ջալալյանների ներկայիս առաջնորդը ոմն Ստեփան Հասան-Ջալալյանն է: Միգուցե այս տղայի՞ մասին է խոսքը, միգուցե` ոչ: Ամեն դեպքում ջնջման ենթակա բան է իմ կարծիքով  Գարդմանահայ (քննարկում) 00:32, 3 Հունվարի 2016 (UTC)
replies: text: Այստեղից պարզվում է, որ ոչ միայն Հասան Ջալալյանների տոհմը չի ոչնչացել, այլ նաև Արծրունիների և այլն, որոնք զբաղված են գերբակերտմամբ:--Գարդմանահայ (քննարկում) 00:43, 3 Հունվարի 2016 (UTC)
Իմ գրածները խմբագրում եք որ ի՞նչ: Եթե իրոք առաջնորդը նշված անձն է, ապա ներկայացրեք համապատասխան գրականություն կամ հիմնավորում և ես ինքս ուրախ կլինեմ տեղեկատվությունը հոդվածում ներառելու համար: Եթե չկա հիմնավորում, ապա յուրաքանչյուր մարդ կարող է իրեն հռչակել (վատ իմաստով չեմ ասում) որևէ հայտնի դինաստիայի ներկա առաջնորդ, քանզի իր ազգանունը համապատասխանում է տվյալ տոհմի ազգանվան հետ: Կամ եթե անգամ այդ տոհմից էլ լինի, ապա դա դեռ չի նշանակում, որ նա այդ տոհմի առաջնորդն է:--Գարդմանահայ (քննարկում) 12:14, 9 Հունվարի 2016 (UTC)

text: Համաձայն եմ, եթե չկան հաստատող աղբյուրներ, պետք է հեռացնել։ -- 12:00, 10 Հունվարի 2016 (UTC)
thread_title:  Ներկա առաջնորդ
Քննարկում:Կապար (բույս)

message: Չգիտեմ ինչու, [խմբագրել] մասը երևում է հոդվածի ամենաներքևում, այլ ոչ համապատասխան բաժինների վերնագրերի կողքին։ Ինչպե՞ս կարելի է դա ուղղել։
Ars83 10:33, 23 Սեպտեմբերի 2008 (UTC)
replies: text: Դա իրար կողք դրված խոշոր պատկերների հետևանք է, ես պահածոյացված կապարի պատկերը տեղափոխեցի համապտասխան բաժին, և այդ երևույէը վերացել է։

text: Ցանկալի է նոր քննարկում ստեզծելից, օգտվել «խմբագրել» հղումից աջ գտնվող «+» հղումով, այդպես կղտեղծվի ենթագլուխ, իր բոլոր հետագա հարմարավետություններով --Ալեքսեյ Չալաբյան a.k.a. Xelgen 11:28, 23 Սեպտեմբերի 2008 (UTC)
replies: text: :Շնորհակալություն նկարը տեղափոխելու և խորհրդի համար։

text: :Մի հարց ևս։ Երբ փնտրում եմ «Կապար» անունով հոդված, անմիջապես բերվում է էջը, որում խոսվում է մետաղի մասին և ոչ մի հղում չկա բույսի մասին հոդվածի վրա։ Ես կցանկանայի, որ ցուցադրվեր «երկիմաստության փարատման» էջը (այն երևում է միայն այն ժամանակ, երբ փնտրում ես «Կապար (բույս)»): Կարո՞ղ եք փոխել։ Նախապես շնորհակալություն։ Ars83 11:44, 23 Սեպտեմբերի 2008 (UTC)
replies: text: :: Արված է :) Կարող եք նայել հոդվածի Վիքի-կոդը որպեսզի հասկանաք թե դա ոնց է արվում, ամեն ինչ շատ հեշտ է իրականում։

text: :: Մի երկու տեխնիկական խորհուրդ ևս, վիքիհղումները, զգոն են Մեծատառ/փոքրատարերի հանդեպ (case sensitive), չնայած որ, առաջին տառը միշտ մեծատար է, օրինակ «Հին կտակարան» և «Հին Կտակարան» դա տարբեր հոդվածներ են։ Կոնկրետ այդ հոդվածի համար ես մեկից մյուսը սարքեցի վերահղում։

text: :: Մյուս հարցը, քննարկման էջերում, դնելով լատիներեն երկուկետ «:» դուք կստանաք ավելի խորքից գրված տեսքստ, ինչքան շատ են երկուկետերը «:::::» այդքան ավելի խորքից կսկսվի տեքստը։ Դա օգտագործվում է հիմնակնաում քննարկման ժամանակ, ճյուղավորելով քննարկումները, և հեշտացնելով ընթերցումը՝ երևում է, թե որ մասին է վերաբերվում պատասխանը։ --Ալեքսեյ Չալաբյան a.k.a. Xelgen 13:19, 23 Սեպտեմբերի 2008 (UTC)
replies: text: ::: Ալեքսեյ, շատ շնորհակալ եմ :) Ինձ թվում է, այս փոքրիկ հոդվածն իր ավարտուն տեսքն է ստացել։ Ցանկալի կլիներ, որ որևէ մասնագետ – բուսաբան, նայեր այն, և ավելացներ բույսի դասակարգման աղյուսակը (տեսակը և այլն, տես ռուսերեն կամ անգլերեն տարբերակը)։ Դրանից հետո կարելի է երևի հանել «անավարտ հոդված» նշումը։ Նաև նկարն եմ փոխել, ինձ թվում է այս մեկն ավելի հաջող է։ Կփորձեմ խանութներում գտնել պահածոյացված կապար, որի բանկայի վրա հայերեն գրված լինի, լուսանկարել այն և տեղադրել այս հոդվածում` եղածի փոխարեն։ Ars83 08:29, 25 Սեպտեմբերի 2008 (UTC)
thread_title:  «խմբագրել» հղումների դիրքը
Քննարկում:Առանշահիկներ

message: Հարգելի բարեկամներ, քանի որ տվյալ թեմային առնչվող աղբյուրները շատ սուղ են և եղածներն էլ հաճախ մի քանի տող, թերևս կարելի է մեր գտած կարևոր նյութերը մեջբերել այստեղ, որպեսզի միասին աշխատանքը ավելի արդյուավետ լինի։Ահա իմ վերջին հայթայթած աղբյուրը.
 --Vacio 10:18, 11 Հոկտեմբերի 2008 (UTC)
thread_title: Աղբյուրներ
Քննարկում:Բուրրա հրովարտակ

message: Մասնագետներ, ինչպես է ճիշտ Բուրրա Հրովարտակ թե՞ ԲուրրաԻ Հրովարտակ։ Կարծում եմ որ առաջինը, նաև կասկածներ է առաջացնում «հրովարտակ» թարգմանությունը, դա հայ ճարտարապետների մոտ ընդունվա՞ծ անվանում է։ Բացի դրանից, կարծում եմ, Հրովարտակը պետք է փոքրատարով գրվի։ Ի՞նչ կասեք, ես այս ոլորտում ոչ կոմպետենտ լինելով իմ վրա վերանվանելու պատասխանատվություն չվերցրեցի։ --Ալեքսեյ Չալաբյան a.k.a. Xelgen 23:08, 28 Դեկտեմբերի 2008 (UTC)
thread_title:  Բուրրա Հրովարտակ թե՞ ԲուրրաԻ Հրովարտակ 

message: Այս հոդվածի վրա հղվող հոդվածերում, Բուրրաի Հրովարտակ ներկայացված է իբրև ինչ-որ հիմնարար, համաշխարհային աշխատանք, որում ստանդարտիզացվում են ճարտարրապետակնա նշաված մեթոդները։ Սակայն ծանոթանալով անագլերեն վիքիի հոդվածին տեսա որ այն ընդունվել է ըդնամենը 30 տարի առաջ և հատուկ Ավստրալիայի պայամնների համար։ Ո՞րն է, այս փաստաթղթին այսքան լուրջ հղվելու իմաստը։ --Ալեքսեյ Չալաբյան a.k.a. Xelgen 23:14, 28 Դեկտեմբերի 2008 (UTC)
thread_title:  Արդյոք թեման հիմնարար է և համաշխարհային թե զուտ լոկալ մեթոդ
Քննարկում:Ռեժիսոր

message: Բացի կինո/տեսառեժիսորներից կան նաև ոչ պակաս նշանակալի թատերական ռեժիսորներ։ Ի՞նչ կարծիքներ կան, ներառել թատերական ռեժիսորի մասին տեղեկությունները նւոյն հոդվածում, թե բաժանել դրանք, թողնելով «ռեժիսոր» հոդվածում հիմնական և երկուսի համար ընդհանուր տեղեկությամբ, և հղում տալ ռեժիսյուրների այդ 2 տարբեր «ճյուղերի» մասին։ --Ալեքսեյ Չալաբյան a.k.a. Xelgen 00:02, 14 Հունվարի 2009 (UTC)
Մյուս Վիքիներում կա երեք հոդված՝ ռեժիսոր, թատերական ռեժիսոր և կինոռեժիսոր: Կարելի է այդպես անել: Ինձ թվում է նյութը բավականին է, կհերիքի բոլոր հոդվածներին:beko 16:21, 14 Հունվարի 2009 (UTC)
thread_title:  Թատերական ռեժիսորներ 

message: Համաձայն եմ, որ կարելի է տարբեր հադվածներ գրել 3ի մասին էլ, բայց ռեծիսոր հոդվածն ավելի ընդհանրացնել կինոի և թատրոնի մեջ, հղումներ տալով ավելի մանրամասն հոդվածների 2 թեմաներով ել: Կան ի դեպ նաև հեռուստառեժիսորներ և միջոցառումների ռեժիսորներ: Կաշխատեմ նրանց մասին ընդհանուր թեմաներ ավելացնել այս հոդվածին հղելով մանրամասն հոդվածների:Serje Gabyan 12:16, 15 Հունվարի 2009 (UTC)
thread_title:  Կան նաև այլ ռեժիսորներ
Քննարկում:Իդրամ

message: եԴրամում աշխատող իմ ծանոթները խորհուրուրդ էին հարցրել, թե ինչպես գրել իրենց ընկերության մասին հոդվածը Վիքիփեդիայում։ Ես առաջարկեցի իրենց մասնակից էջում տեքստը տեղադրել, որպեսզի կարողանամ խորհուրդներ տալ, երեկ գրել եմ բոլոր թերությունների մասին (իսկ այդպիսինները շատ են), որպեսզի նրանք բերեն տեքստը հանրագտարանային ոճին, բերեն անհրաժեշտ աղբյուրների վկայակոչումը, ավելացնեն/հեռացնեն որոշ մասեր և այլն։ Այժմյա տեստը իրենց կայքից պատճենված նկարագրությունն է։ Երևի արժեր ինչ-որ բան նշել մասնակցի էջում, որպեսզի սկնակ օգտագործողի սխալ չհասկացվեր, դա իմ մեղքն է։ Ամեն դեպքում, այժմ էջը տեղափոխվել է, հետ տեղափոխելը անիմաստ է, կպիտակեմ որպես Կասկածելի/ժամանակաոր, ու տեղյակ կպահեմ որ էջը տեղափոխվել է, և արգացնենք խմբագրման գործտնթացը։ Ինքս չեմ շտկում նույնիսկ ձևավորումը, որպեսզի այս նոր մասնակիցները սովորելու առիթ ունենան։ --Ալեքսեյ Չալաբյան a.k.a. Xelgen 13:03, 14 Հունվարի 2009 (UTC)
thread_title:  Ժամանակից շուտ տեղափոխում 

message: Տեքստը մի փոքր կարգի եմ բերել հիմնվելով ձեր ուղեցույցների վրա: Համոզված եմ, որ դեռևս կլինեն վիքիփեդիայի ոճին անհամապատասխան նախադասություններ, բայց հուսով եմ, որ Ձեր հետագա ուղեցույցերի շնորհիվ տեքստը կբերվի իր նորմալ վիճակին: Բերված նյութը վերցված չէ համակարգի պաշտոնական կայքից և իրենից որևէ իրավաբանական վտանգ չի ներկայացնում: Նյութերին վերաբերող հղումների մասին հարցերս կուղղեմ տեքստի բովանդակության վերջնական մշակումից հետո:Աննա 11:22, 15 Հունվարի 2009 (UTC)
thread_title:  Շնորհակալություն, Ալեքսեյ 

message: Իդրամը մինչ այժմ էլ վերջնականապես չի վերափոխվել Idram-ի: Այդ պատճառով տեքստում դեռևս չի օգտագործվում անգլերեն Idram տարբերակը: Սակայն չնայած անգլերեն EDram  տարբերակն առաջացել է "Electronic" և "Dram" բառերից, անգլերենի լեզվական օրենքների համաձայն բաց վանկում "E" տառը կարդացվում է "Ի": Հետևաբար` EDram բառը միշտ էլ պետք է կարդացվեր "Իդրամ":Աննա 06:26, 16 Հունվարի 2009 (UTC)
thread_title:  Եդրամ - Իդրամ
Քննարկում:Նավթ

message: Նաֆթի և Ադրբեջանի նավթի մասին հոդվածները իրար հակասում են։ Խոսքը պատմության մասին է։ Կարդացեք ռուսական վիքիում, մեծ հոդված կա։8C
replies: text: Beko, եթե ճիշտ եմ (և եթե ոչ խնդրում եմ ինձ ճշտիր) հակասումը դու տեսնում ես թվականների մեջ: Բայց այդտեղ հակասություն չկա, և հետևյալն է բացատրությունը՝

text: Նավթը խոսում է առաջին նավթահոր (և ոչ մակերեսային կամ ձեռքով փորված փոսերի մասին է խոսքը) փորման թվականի մասին՝ 1859-ին: Իսկ Ադրբեջանի նավթի հոդվածն ասում է Ադրբեջանում առաջին անգամ նավթահորերը փորվել են՝ 1871-1872 (դա նաև բացատրում է նավթի արտադրման նախքին մեթոդների և թվականների մասին): Հույսով եմ սա կօգնի պարզել թե ոչ մի հակասություն չկա: Նաև ավելացնեմ, որ այդ երկու թվականներն էլ վերցված են "The Prize" գրքից, որը նավթի պատմության մեջ ամենաուժեղ աղբյուրներից է: Chaojoker 21:57, 18 Հունվարի 2009 (UTC)

message: Բաքվի նավթաարդյունաբերության հիմնադրումը հանդիսանում է նավթաարդյունաբերության պատմության հիմնաքարերից մեկը, ինչի մասին գրեթե գրված չի։ Հետաքրքրվողներին կոչ եմ անում լրացնել այդ բացը կամ ստուգել և ուղղել իմ սպասվելիք ներդրումները։ Թեման շատ կարևոր է այս հոդվածի համար։--Գարդմանահայ (քննարկում) 06։32, 19 Մարտի 2014 (UTC)
thread_title:  Բաքվի նավթաարդյունաբերությունը
Քննարկում:Mozilla Firefox

message: Մասնակիցներ, ինչպես հայերենով կգրեք Mozilla Firefox, «Մոթզիլա Ֆայրֆաքս» թե «Մոզիլա Ֆայրֆոքս»։ Ես ինչպես հասկանում եք գնտում եմ որ երկորդ տարբերակը շատ ավելի մոտ է անգլերեն արտասանմանը։ 
Հ.Գ. Համակարգային ծրագրեր կատեգորիայից, տեղափոխել եմ Համակարգչային, քանի որ դիտարչիչը կիրառական է (application) և ոչ համակարգային (system): --Ալեքսեյ Չալաբյան a.k.a. Xelgen 06:03, 4 Փետրվարի 2009 (UTC)
replies: text: Ես էլ Մոզիլա կկարդայի, ոչ թե Մոթզիլա։Վազգեն 12:06, 4 Փետրվարի 2009 (UTC)
replies: text: :Իր անգլերեն արտասանությունը Մութզիլա է, բայց հասկանալի է եթե դա ուղիղ տառ-առ-տառ թարգմանության մեջ կարող է խնդիրներ առաջացնի (օրինակ՝ մի հայ ինտերնետում դրան որոնելիս): Դրա համար էլ վերահղման էջեր եմ դրել: Բայց իհարկե կարելի է ավելի քննարկել: Ֆայրֆաքսի մասին էլ, դա ավելի մոտ է անգլերեն արտասանության, բայց Ֆայրֆոքսն էլ է իր հայերենացված ձևի համար ընդունելի, քանի որ վերջապես hot dog-ն էլ հոտ դոգ (հոթ դոգ) է դառնում: Chaojoker 17:34, 4 Փետրվարի 2009 (UTC)
replies: text: ::Հարգելիներ, ես այս գրելուց հետո սկսեցի այս հարցը քննարկել, և հիմա ինձ թվում է որ ես մինչև հիմա Mozilla-ն սխալ եմ արտասանել: Կարելի է նայել այստեղ, ու դա էլ միտք է տալիս քանի որ Mozaic Killer-ից է գալիս: Ուրեմն, կներեք՝ Մոզիլա: Chaojoker 18:08, 4 Փետրվարի 2009 (UTC)
Ես դիտարկիչը փոխարինել եմ բրաուզերով, քանի որ հայերենում առավելապես օգտագործում են բրաուզեր և նաև որոշ ռուսերեն ասած բռոշյուրներում եմ տեսել: Եվ նաև Գուգլով որոնելիս ամեն ինչ պարզ է դառնում: Ինչպես նաև այս փոքր հոդվածի կեսը կարմիր էր, դա էլ ընդունելի չի:
Թողարկող ֆիրմայի անվանումը անգլերեն եմ գրել, ռուսերեն և այլ վիքիներում դա չի թարգմանվել, իսկ թարգմանվելու դեպքում էլ կարելի է ավելի ճիշտ տարբերակներ առաջարկել:
6AND5 21:59, 20 Օգոստոսի 2010 (UTC)

text: Չի խանգարի եթե ԴԻՏԱՐԿԻՉ տերմինն էլ լինի։ Բառը դեռ նոր է շրջանառության մեջ և դեռ խմորման ընթացք է գնում։ Միշտ պետք է լեզվին հարազատ բառին մրցակցության հնարավորություն տալ։ Այդպես ԱՍՏԱՆՈՎԿԱՆ դառել է ԿԱՆԳԱՌ, ՊԱԼՏՈՆ` ՎԵՐԱՐԿՈՒ, ՏԵԼԵՖՈՆԸ` ՀԵՌԱԽՈՍ... չէր բացառվում, որ օտարահնչյուն բառը հաղթեր։ Արդի հայերենում շատ հաճախ հայեցի հնչող բառի ստուգաբանությունը ցույց է տալիս, որ բառը օտար է, իսկ նախկինում եղել է բուն հնդեվրոպական հայերեն բառ, որը մոռացության է մատնվել։ Ի նկատի ունեմ, որ բառերի գոյության իրավունքը ոչ ոք չի կարող որոշել, այլ ժամանակի ընթացքում է պարզվում, բայց գոնե մրցակցույան հավասար պայմանների իրավունք բոլոր բառերն էլ ունեն։ կներեք, որ շատ շեղվեցի։ --Alex 23:41, 20 Օգոստոսի 2010 (UTC)
thread_title:  Անվանումը